eb7d56ee7d9862b6719b043e906273ae
#### 

Hvad er et grafikkort?


sharkgaming.dk
2021.17

Et grafikkort er den komponent i computeren, som sørger for grafikberegningerne og dermed visning af billedet på skærmen. Grafikkortet har sin egen processor, der kaldes dets Graphic Processing Unit (Oftest betegnet GPU).


Førhen var grafikkortet integreret i computerens bundkort, men i dag tilføjes det separat i en stationær pc. I bærbare computere ser man stadig, at CPU’en oftest har en indbygget grafisk processor. Her betegner man et grafikkort der ikke sidder som den del af CPU’en som et “dedikeret grafikkort”, hvilket anbefales i en bærbar til gaming.


Den fysiske størrelse på grafikkort er vokset i takt med den ønskede ydeevne. I en god stationær gamer pc i dag, vil du derfor også se at grafikkortet optager en betydelig del af pladsen i kabinettet. Det samme gør sig gældende hvad angår pengepungen. Grafikkortet er nemlig en enkeltstående komponent der ligger helt i toppen i budgettet af en god gamer pc.


Hvis du skal køre på flere skærme ad gangen og derved har brug for en kraftig ydelse, kan man køre grafikkort i SLI eller CrossFire for eksempel ved brug af NVIDIA Surround. Det samme gør sig gældende, hvis du ønsker at køre de nyeste spil i højeste opløsning med høje framrates og raytracing og derfor skal bruge ekstrem høj ydelse.

 
ee5adb9fd6735458ae4e58845feefec3
#### 

Hvilket grafikkort har jeg?


sharkgaming.dk
2021.17

Hvis du har windows 10 og er i tvivl om hvilket grafikkort du har i computeren, kan du se det ved at gøre følgende: Gå til Enhedshåndtering > Skærmkort > (Dit grafikkort vil fremgå her)


Grafikkortkernen (GPU’en) kommer fra de to store giganter Nvidia eller AMD. Ejer du en gamer pc uden at kende indmaden, har du med stor sandsynlighed et grafikkort fra en af de følgende 3 rigtig store producenter: ASUS, MSI eller Gigabyte.

 
9d54c07cc1270ab3110bf69fb0bb440d
#### 

Hvad er et godt grafikkort?


sharkgaming.dk
2021.17

Kravet til dit grafikkort afhænger helt og aldeles af, om du spiller store tunge spil eller blot bruger computeren til kontoropgaver. De nyeste og kraftigste grafikkort på markedet (sep 2020) er NVIDIA 3000 serien og AMD’s RX 6000-serie og henvender sig til de seriøse gamere. De fleste gamere kan dog nøjes med mindre, som fx AMD’s Radeon RX 580 eller Geforce GTX 1660, hvor du får nogle af de bedste grafikkort til prisen.

 
195412209a06cdef3059e241201a9923
#### 

Hvad er en GPU?


sharkgaming.dk
2021.17

GPU står for Graphics Processing Unit og er med til at skabe en visuel flot oplevelse når du gamer. En GPU består af mange kerner, og kan håndtere mange opgaver på én gang, hvilket gør den idéel til at håndtere de mere og mere krævende grafiske spil på markedet.

 
cb3c4e975d348f902a099e1d45c877e8
#### 

Hvordan opdaterer man et grafikkort?


sharkgaming.dk
2021.17

Hvis du gamer, eller ser video på din computer, skal du huske at opdatere dit grafikkorts drivere. Det gør du således:


1. Gå til dit skrivebord og højreklik på en tom plads
2. Tryk på “Avancerede skærmindstillinger”
3. Tryk på “Vis egenskaber for skærmkort”
4. Tryk på “Egenskaber”
5. Tryk på fanebladet “Driver”
6. Tryk på “Opdater driver”


Benytter du Nvidia GeForce, kan man vælge at hente deres [GEFORCE® EXPERIENCE™](https://www.nvidia.com/da-dk/geforce/geforce-experience/ "GEFORCE® EXPERIENCE™"), som både kan holde dine drivere opdateret samtidig med at de tilbyder optimering af spilindstillinger m.m.

 
d158cfa491db61f6825c3b8e1fad17ce
#### 

NVIDIA vs AMD - hvilket grafikkort er bedst?


sharkgaming.dk
2021.17

De største producenter af grafikkort chips (GPU’er) på markedet er Nvidia og AMD. De mest kendte og store producenter af grafikkort er Asus, MSI, Gigabyte m.fl. Både Nvidia og AMD producerer kraftfulde GPU’er til at drive de bedste grafikkort, men AMD har ofte været det foretrukne valg til budget- og mellemklasse builds, hvor Nvidia er løbet med førertrøjen i high-end markedet.


Tiderne har dog ændret sig, da Nvidia også er begyndt at konkurrere i de lavere prisklasser på stærke grafikkort til prisen, og samtidigt arbejder AMD på at vælte Nvidias monopol på high-end leverancer ved, at udvikle og matche deres top produkter.


Nvidia grafikkort  
Disse har i mange år været anset for de mest kraftfulde grafikkort i verden og er blevet markedsledende ved at producere innovative teknologiløsninger i deres grafikkort. F.eks. er Ray Tracing og deres DLSS populære, nyere teknologier mange gamere går efter at få med.


AMD grafikkort  
AMD er særligt kendt for deres Radeon grafikkort som de konstant har forfinet gennem årene til at være næsten lige så kraftfulde som Nvidia. På teknologisiden, ligger de også tæt med Nvidia, hvor de lige om hjørnet har FidilityFX klar, der minder om Nvidia’s DLSS.


AMD producerer, i modsætning til Nvidia, også gamer PC’ere, bærbare, skærme, servere og er kendte for deres processorer (CPU’er) til selve computeren, uden for grafikkortet.


**Konklusion:**  
Både Nvidia og AMD tilbyder grafikkort der kan opfylde selv den vildeste gamers behov. Hvor de to giganter førhen har dannet særskilt monopol på henholdsvis pris og kvalitet, jagter de efterhånden de samme målgruppesegmenter. Med andre ord tilbyder begge grafikkort-producenter altså løsninger som både tilfredsstiller dem som søger de absolut vildeste grafikkort markedet kan tilbyde, og dem som søger et mere budgetvenligt alternativ.

 
f2b7f9b994af11fff638b95828201dab
#### 

OC vs non OC - Hvad betyder det?


sharkgaming.dk
2021.17

OC står for Overclocked og er et fænomen som opstår, når en processorkraft øges til at opnå hastigheder over fabriksindstillet hastighed. Du kan tvinge hastigheden op ved at indstille en højere clockfrekvens, fx i computerens BIOS, hvorefter processoren vil udføre flere operationer pr. sekund. Man ser OC på både CPU og GPU, for at tweake ekstra ydelse ud af sit system. Moderne grafikkort sælges indimellem OC fra producenten, så man opnår en endnu højere ydelse fra start. Det er også derfor man ser en del grafikkort med både 2 og 3 kølere monteret.


Selvom fordelene ved en hurtigere ydeevne lyder indlysende hos de fleste gamere, vil spilentusiaster opleve, at de moderne processorer er så ultra hurtige i dag og spillene er så tilsvarende begrænset af grafikkortet, at en bevidst overclocking ikke nødvendigvis giver en mærkbar forskel.


Det er vigtigt at nævne, at overclocker du din CPU/GPU - uden tilsvarende nedkøling, kan chippen blive permanent ødelagt, da du risikerer at brænde den af. Derfor skal du forvente at garantien bortfalder såfremt du foretager overclocking. Du kan også opleve at systemet bliver ustabilt og at CPU’en returnerer forkerte resultater. I en bærbar computer løber man en større risiko, da det er svært at køle systemet ned- hvis overhovedet muligt- at opgradere kølersystemet. Det anbefales at man grundigt sætter sig ind i hvordan overclocking bør gribes an, uanset om det er ved en stationær eller bærbar pc.

 